ABC กำลังรีเทิร์น
ประเด็นของหุ้น ABC เป็นอะไรที่ประเมินสถานการณ์ได้ง่ายมากๆ เพราะสิ่งที่เกิดขึ้นในเที่ยวนี้มันเป็นเรื่องเกี่ยวกับพัฒนาการของบริษัทล้วนๆ โดยไม่ต้องใช้ความรู้ความสามารถพิเศษในการตีความเรื่องดังกล่าว จึงอยากให้นักลงทุนลองอ่านบทสัมภาษณ์ข้างล่างกันเอง
3 ก.ย. 2559

สภาแมงเม่า : ดร.สมชาย
 
คุณกมลวรรณ จากเกียกกาย กรุงเทพฯ พูดถึงสถานการณ์ของหุ้น ABC หรือบริษัท แอสเซท ไบร์ท จำกัด (มหาชน) เริ่มกลับมามีสีสันมากขึ้นเรื่อยๆ หลังจากมีการเปิดตัวโครงการอสังหาริมทรัพย์อย่างเป็นทางการ ส่งผลให้พวกของดิฉันเข้ามาเล่นเก็งกำไรกันอย่างคึกคักไปแล้วหนึ่งรอบ เลยอยากรู้ว่า โครงการที่พุดกันหนาหูนั้น สามารถพลิกโฉมตัวบริษัทได้จริงไหม รบกวนอาจารย์ไขข้อข้องใจตรงนี้ด้วยนะคะ
 
ประเด็นของหุ้น ABC หรือ บริษัท แอสเซท ไบร์ท จำกัด (มหาชน) เป็นอะไรที่ประเมินสถานการณ์ได้ง่ายมากๆ เพราะสิ่งที่เกิดขึ้นในเที่ยวนี้มันเป็นเรื่องเกี่ยวกับพัฒนาการของบริษัทล้วนๆ โดยไม่ต้องใช้ความรู้ความสามารถพิเศษในการตีความเรื่องดังกล่าว จึงอยากให้นักลงทุนลองอ่านบทสัมภาษณ์ข้างล่างกันเอง
เนื่องจาก นายจิรภัทร วีรชยทองคำ รองกรรมการผู้จัดการ ออกมาเปิดเผยถึง ผลการดำเนินงานของบริษัทในปี 59 จะเติบโตก้าวกระโดดหลังคงเป้าหมายรายได้ปีนี้ไว้ที่ระดับ 2,000 ล้านบาทซึ่งรายได้หลักมาจากโครงการ Above Sukhumvit 39 คอนโดมิเนียมหรูระดับพรีเมียม 39 มูลค่าโครงการกว่า 2,500 ล้านบาท
พร้อมกับแสดงความมั่นใจว่า บริษัทจะล้างขาดทุนสะสมหมดทันที หลังบริษัทรับรู้รายได้จากการขายห้องชุดดังกล่าว โดยกลุ่มลูกค้าเป้าหมายหลักคือ ผู้ปกครองนักเรียนนานาชาติ ชาวต่างชาติ และนักลงทุนทั่วไปที่มีกำลังซื้อสูง ซึ่งจะเปิดตัวในวันที่ 9 กันยายน 2559 นี้ และคาดยอดจองซื้ออยู่ที่ 70-80% ของทั้งโครงการ
“แนวโน้มผลการดำเนินงานในปีนี้คาดว่าจะสามารถเทิร์นอะราวด์ได้อย่างแน่นอน เพราะบริษัทจะมีรายได้ที่โครงการ ABOVE Sukhumvit 39 ซึ่งให้ผลตอบแทนโครงการกว่า 50% และโครงการอื่นๆ ในมือ ซึ่งจะทำให้บริษัทมีผลงานเติบโตอย่างโดดเด่น สามารถล้างขาดทุนสะสมได้ภายในปีนี้” นายจิรภัทร ยืนยันอย่างหนักแน่น
 
(หน่วย : ล้านบาท)
 
เมื่อนำเรื่องดังกล่าวมาเทียบกับรายได้ และกำไรในช่วง 4 ปีที่ผ่านมาจะเห็นว่า ปี 59 ABC มีโอกาสพลิกฟื้นอย่างเป็นรูปธรรมมากที่สุด ซึ่งเป็นการประเมินง่ายๆ จากมูลค่าโครงการ 2,500 ล้านบาทให้ผลตอบแทนอยู่ที่ 10% กำไรจากโครงการนี้จะอยู่ที่ 250 ล้านบาท และเมื่อนำเทียบกับตัวเลขขาดทุนสะสมที่มีอยู่ 160 ล้านบาท ก็สามารถนำกำไรดังกล่าวมาล้างได้หมดทันที
ที่น่าสนใจก็คือกำไรดังกล่าวจะเป็นไปตามวิธีคิดที่กำลังพูดคุยกันอยู่หรือไม่?
หากเป็นไปตามที่พูดคุยกันข้างต้น ABC จะมีราคาเป้าหมายอยู่ที่บริเวณไหน?
เหล่านี้เป็นเรื่องที่นักลงทุนต้องติดตามดูกันต่อไป แต่ที่แน่ๆ หุ้นตัวนี้มาแรงจริงๆ ครับ
…